לא ניתן לחזות במדויק את התועלת האישית מהשמיעה באמצעות שתל השבלול לגבי כל מועמד ומועמד מאחר וקיימים משתנים רבים התורמים להצלחת השימוש בו. עם זאת קיימים מספר גורמים בעלי השפעה מוכחת על תפקודו השמיעתי של האדם המושתל.
ככל שגילו של הילד צעיר יותר כך התועלת מהשתל תהיה רבה יותר. הגבול התחתון של הגיל המאושר להשתלה ע"י ה-FDA הוא גיל שנה. עם זאת נעשות השתלות גם בגילאים צעירים יותר.
כפי שצוין, בארץ הושתלו כבר ילדים שגילם אף למטה מגיל שנה. גיל עליון להשתלה לא קיים (מותנה במצב בריאותו של המועמד) כך שטווח הגילאים בהם ניתן לעבור השתלה הוא רחב ביותר.